અહીં નવું ઍરપોર્ટ આવી રહ્યું હોવાથી લોકો મુંબઈના પૉશ વિસ્તારો છોડીને આવી રહ્યા છે. ખારઘર, કામોઠે, ઉરણ, ઉલવે અને પનવેલનો વિકાસ થઈ રહ્યો છે. હીરાનંદાણી કન્સ્ટ્રક્શનના મૅનેજિંગ ડિરેક્ટર નિરંજન હીરાનંદાણીએ કહ્યું હતું કે ‘પનવેલની બહારનો વિસ્તાર ઍરપોર્ટ માટે નક્કી થયો એ પછી પનવેલની કાયાપલટ થઈ ગઈ છે. મુંબઈમાં જગ્યાનો અભાવ હોવાથી ખુલ્લાં મેદાનો નથી ત્યારે આ વિસ્તારમાં ખુલ્લી જગ્યાને કારણે આવી સગવડો ઘણી મળવાની છે. પનવેલનું લોકેશન સારું છે અને એની સાથેની કનેક્ટિવિટી પણ વધી છે.’